

Nacionālā veselības dienesta
rīkotā atklāta konkursa
“Mākslīgā piena maisījums zīdaiņiem un mākslīgā papildu ēdināšanas piena maisījums zīdaiņiem”
ID Nr. VM NVD 2024/25
Iepirkuma procedūras ziņojums

Rīgā                                                                                                           2026.gada 23.aprīlī

Pasūtītāja nosaukums un adrese:
Nacionālais veselības dienests (turpmāk – Dienests),
adrese: Cēsu iela 31 k-3, Rīga, LV-1012

Iepirkuma identifikācijas Nr.:
VM NVD 2024/25

Iepirkuma procedūras veids: 
atklāts konkurss

Iepirkuma līguma priekšmets:
Iepirkuma priekšmets saskaņā ar Atklāta konkursa nolikuma 1. pielikumu “Tehniskā specifikācija” (turpmāk – Tehniskā specifikācija) ir mākslīgā piena maisījuma zīdaiņiem un mākslīgā papildu ēdināšanas piena maisījuma (turpmāk – maisījums) zīdaiņiem, kuri dzimuši HIV inficētām mātēm un šo maisījumu piegāde uz: 1) SIA “Rīgas Austrumu klīniskā universitātes slimnīca” stacionāru “Latvijas Infektoloģijas centrs”, Linezera ielā 3, Rīga, LV-1006, 2) VSIA “Paula Stradiņa klīniskā universitātes slimnīca”, Pilsoņu ielā 13, Rīga, LV-1002, 3) SIA “Rīgas Dzemdību nams”, Miera ielā 45, Rīga, LV-1013 (turpmāk – Saņēmēji), atbilstoši Saņēmēju iesniegtajiem pasūtījumiem, kurus apmaksā Pasūtītājs. CPV kods ir 15884000-8 (zīdaiņu pārtika).

Datums, kad iepriekšējais informatīvais paziņojums publicēts Eiropas Savienības Oficiālajā Vēstnesī (ja attiecināms) un Iepirkumu uzraudzības biroja tīmekļvietnē:
2025.gada 28.aprīlis

Datums, kad paziņojums par līgumu publicēts Eiropas Savienības Oficiālajā Vēstnesī (ja attiecināms) un Iepirkumu uzraudzības biroja tīmekļvietnē:
2025.gada 1.jūlijs

Iepirkuma komisijas izveidošanas pamatojums:
Atklātu konkursu “Mākslīgā piena maisījums zīdaiņiem un mākslīgā papildu ēdināšanas piena maisījums zīdaiņiem”, ID Nr. VM NVD 2024/25 (turpmāk – Atklāts konkurss), organizē, pamatojoties uz Nacionālā veselības dienesta (turpmāk – Dienests) 2024. gada 27.septembrī izdotu rīkojumu Nr. 16-2/238/2024 “Par iepirkuma procedūras organizēšanu” un 2025.gada 7.augustā izdotu rīkojumu Nr. 12-2/166/2025 “Par grozījumiem 2024.gada 27.septembra rīkojumā Nr. 16-2/238/2024 “Par iepirkuma procedūras organizēšanu””, ar kuriem apstiprināta iepirkuma komisija (turpmāk – Komisija).

Komisijas sastāvs:
Komisijas priekšsēdētājs:
Ainārs Lācbergs – Dienesta Finanšu vadības departamenta vadošais eksperts ārstniecības līdzekļu un medicīnas preču iepirkumu jautājumos;
Komisijas priekšsēdētāja vietniece:
Inga Straume – Dienesta Finanšu vadības departamenta Iepirkumu nodaļas vadītāja vietniece;
Komisijas locekļi:
Evija Iesaliņa – Dienesta Finanšu vadības departamenta Finanšu plānošanas un analīzes nodaļas vecākā ekonomiste;
Ieva Babrova – Dienesta Finanšu vadības departamenta Iepirkumu nodaļas vadītāja.
Komisijas eksperti:
Jūlija Gromova – SIA “Rīgas Austrumu klīniskā universitātes slimnīca” Ambulatoro pakalpojumu vadības Ambulatorās daļas “LIC” vadītāja;
Inese Bļodniece – SIA “Rīgas Dzemdību nams” galvenā neonatoloģe.

Komisijas sekretāra pienākumus veic Dienesta Finanšu vadības departamenta Iepirkumu nodaļas vecākā iepirkumu speciāliste Svetlana Kazmerika.

Piedāvājumu iesniegšanas termiņš un pamatojums termiņa saīsinājumam (tai skaitā steidzamībai), ja tāds veikts:
2025.gada 30.jūlijs, plkst. 10:00

Piedāvājumu atvēršanas vieta, datums un laiks:
2025.gada 30.jūlijs, plkst. 14:00, Elektronisko iepirkumu sistēmā.

Pretendentu nosaukumi, kuri ir iesnieguši piedāvājumu un piedāvātās līgumcenas:
	Pretendents
	Iesniegšanas datums un laiks
	Finanšu piedāvājums

	"Oribalt Rīga" SIA (ex "Oriola Rīga" SIA) 
	29.07.2025 plkst. 15:55
	EUR 67106.37


	"Sanitex" SIA 
	29.07.2025 plkst. 14:02
	EUR 60262.96




Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu:
Atklātā konkursā nav noraidītu pretendentu.

Pretendents, kuram piešķirtas līguma slēgšanas tiesības, piedāvātā līgumcena:
Nav attiecināms.

Informācija (ja tā ir zināma) par to iepirkuma līguma daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi:
Apakšuzņēmēji netiek piesaistīti.

Ja piedāvājumu iesniedzis tikai viens piegādātājs, – pamatojums iepirkuma procedūras nepārtraukšanai saskaņā ar Ministru kabineta 2017.gada 28.februāra noteikumu Nr. 107 “Iepirkuma procedūru un metu konkursu norises kārtība” 19. punktu:
Nav attiecināms.

Lēmuma pamatojums, ja Komisija pieņēmusi lēmumu pārtraukt vai izbeigt iepirkuma procedūru:
Dienests ir saņēmis informāciju no piegādātāja, kurš atbilstoši Dienesta iepriekš veiktā atklāta konkursa “Piena maisījums zīdaiņiem un papildu ēdināšanas piena maisījums zīdaiņiem”, ID Nr. VM NVD 2022/28, rezultātā noslēgtā līguma “Par piena maisījumu un papildu ēdināšanas maisījumu piegādi zīdaiņiem” (turpmāk – Līgums) nosacījumiem veiks piegādes līdz 2027.gada 30.jūnijam.
Ņemot vērā, ka piena maisījuma zīdaiņiem un papildu ēdināšanas piena maisījuma zīdaiņiem patēriņš ir būtiski samazinājies un Līguma summa nav apgūta, kā arī ievērojot Publisko iepirkumu likuma 2.panta, Publiskas personas finanšu līdzekļu un mantas izšķērdēšanas novēršanas likuma 1.panta un tajos noteikto principu par finanšu līdzekļu efektīvu un lietderīgu izmantošanu un, pamatojoties uz Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 230.punktu (pasūtītājs var jebkurā brīdī pārtraukt izsludinātu iepirkuma procedūru vai metu konkursu, ja tam ir objektīvs pamatojums), Komisija 2026.gada 23.aprīļa sēdē (Komisijas sēdes protokols Nr.10) pieņēma lēmumu pārtraukt Atklātu konkursu.

Piedāvājuma noraidīšanas pamatojums, ja Komisija atzinusi piedāvājumu par nepamatoti lētu:
Atklātā konkursā netika iesniegti nepamatoti lēti piedāvājumi.

Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas: 
Paredzēta elektroniska piedāvājumu iesniegšana.

Konstatētie interešu konflikti un pasākumi, kas veikti to novēršanai:
Interešu konflikti nav konstatēti.


Komisijas priekšsēdētājs:						Ainārs Lācbergs

* ŠIS DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

